Heartbreak Ridge

Heartbreak Ridge er en krigsfilm fra 1986, med Clint Eastwood (som også produserte og regisserte filmen) og Mario Van Peebles i hovedrollene. Filmen bygger på hendelsene rundt USAs 1983 invasjonen av Grenada i Karibia. En del av filmen ble filmet på Grenada.

Tittelen er hentet fra slaget ved Heartbreak Ridge under Koreakrigen. Eastwoods rollefigur (Thomas Highway) ble tildelt Medal of Honor for hans heroiske handlinger der.

Handlingsreferat 
Gunnery sergeant Thomas Highway skal snart pensjonere seg fra United States Marine Corps. Han blir overført tilbake til hans gamle enhet, 2. rekognoseringsbataljon, en del av andre marine-divisjon. På en buss underveis til sitt nye oppdrag, møter han en annen passasjer "Stitch" Jones - en musiker som låner penger fra Highway til et måltid, men som deretter stjeler hans buss-billett og etterlater Highway strandet. Når Highway endelig ankommer militærbasen, venter enda flere dårlige nyheter. Hans nye sjef, Major Malcolm Powers, ser på Highway som en anakronisme.

Blant hans nye soldater finner Highway korporal Jones. Highway tar raskt ansvar, og soldatene må begynne på et hardt treningsprogram under hans nye ledelse. Soldatene forsøker å skremme ham med Johanson, en soldat og kroppsbygger i troppen som nettopp har blitt løslatt fra militærfengsel. Men planen deres mislykkes når Highway enkelt beseirer ham. Highway kolliderer gjentatte ganger med major Powers og sersjant Webster, på grunn av hans uortodokse treningsmetoder (for eksempel å skyte en AK-47 rett over hodene på soldatene for å gjøre dem kjent med lyden)

Highway blir imidlertid støttet av hans gamle kamerat, sersjantmajor Choozhoo, og den mer uerfarne løytnant Ring. Men når Highways soldater oppdager at Highway  ble tildelt Medal of Honor under Koreakrigen, får de langt større respekt for ham. Senere blir den amfibiske enheten deres utplassert, for å delta under den amerikanske invasjonen av Grenada.

Rolleliste 
 Clint Eastwood som gunnery Sergeant Tom Highway
 Marsha Mason som Aggie Highway
 Everett McGill som major Malcolm A. Powers
 Moses Gunn som sersjant Luke Webster
 Eileen Heckart som Mary Jackson
 Mark Mattingly som Franco 'One Ball' Peterson
 Bo Svenson som Roy Jennings
 Boyd Gaines som løytnant M.R. Ring
 Mario Van Peebles som korporal "Stitch" Jones
 Arlen Dean Snyder som sersjantmajor J. Choozhoo
 Peter Koch som menig soldat Johanson
 Richard Venture som korporal Meyers
 Peter Jason som major Devin

Referanser

Eksterne lenker 
 

Krigsfilmer fra USA
Filmer fra 1986
Engelskspråklige filmer